**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Фигар, Надица, Владимир | | | | | |
| Датум и место рођења | | | 30.04.1981., Ниш, Србија | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Основне академске студије англистике на Департману за англистику | | | | | |
| Звање | | | Дипломирани филолог (англиста) | | | | | |
| Година уписа | | | 2007. | | | | | |
| Година завршетка | | | 2011. | | | | | |
| Просечна оцена | | | 8,77 (осам, 77/100) | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Мастер академске студије англистике на Департману за англистику | | | | | |
| Звање | | | Мастер филолог (англиста) | | | | | |
| Година уписа | | | 2011. | | | | | |
| Година завршетка | | | 2013. | | | | | |
| Просечна оцена | | | 10,00 (десет) | | | | | |
| Научна област | | | Филолошке науке; англистичка лингвистика; когнитивна лингвистика | | | | | |
| Наслов завршног рада | | | Analysis of Conceptual Metaphors in the Political Discourse of Daily Newspapers: Structure, Function and Emotional Appeal  (Анализа појмовних метафора у политичком дискурсу дневних новина: структура, функција и емоционални ефекат) | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија | | | | | |
| Година уписа | | | 2015. | | | | | |
| Остварен број ЕСПБ бодова | | | 120 | | | | | |
| Просечна оцена | | | 10,00 (десет) (у току прве две године студија) | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1. | **Figar Vladimir**, Conjunctive Adverbs as Elements of Metadiscourse in Research Articles in the Field of Psychology Written by Native and Non-Native Speakers of English, *Folia Linguistica et Litteraria*, 2018, 21, pp. 7-39.ISSN 2337-0955 (Online), ISSN 1800-8542 (Print). | | | | | | M23 | |
| Чланак анализира употребу текстуалних конектора као елемената метадискурса у научноистраживачким радовима писаним на енглеском језику, које су писали аутори чији је матерњи језик енглески, односно српски. Уз квалитативну, спроведена је и квантитативна анализа, у софтверском пакету WordSmith Tools. На узорку малог специјализованог корпуса који је садржао по 12 чланака написаних од стране сваке од две претходно поменуте групе аутора (124.657 речи), кандидат Фигар је пронашао већу фреквенцу елемената метадискурса у радовима аутора чији је матерњи језик енглески, што се може приписати већем степену језичке компетенције, разликама у погледу очекивања публике и степену одговорности аутора које су културолошки условљене. | | | | | |
| Рад припада научној области докторске дисертације | | | ***ДА*** | НЕ | ДЕЛИМИЧНО |
| 2. | Antović Mihailo, Dušan Stamenković i **Vladimir Figar,** Association of Meaning in Program Music: On Denotation, Inherence, and Onomatopoeia, *Music Perception* 34 (2), 2016, 243-248.ISSN: 0730-7829 eISSN: 1533-8312. IF (2015): 1.367, 5YIF (2015): 2.063. | | | | | | M23 | |
| Ова студија бавила се интердисциплинарним проблемом на граници когнитивне семантике и музичке когниције. У експерименталном дизајну, са 201 испитаником подељеним у три групе те пре- и пост-тестом испитан је феномен референцијалног значења у програмској музици. Испоставило се да неке честе идеје у дискурсу о „семантици музике“ – пре свега она о „инхерентном“ музичком значењу, „поткрепљењу“ процеса изградње значења у музици путем инструкција које су била у семантичкој вези са композиторовим програмом, те доминантној „ономатопејској“ интерпретацији неких музичких мотива – нису издржале емпиријску проверу. | | | | | |
| Рад припада научној области докторске дисертације | | | ***ДА*** | НЕ | ДЕЛИМИЧНО |
| 3. | Milenković Katarina, Dušan Stamenković i **Vladimir Figar**,The Role of Foreign Language Learning in Metaphor Identification: An Experimental Study, *Folia Linguistica et Litteraria,* 2016,14, 187–207.ISSN 1800-8542 (Print). ISSN 2337-0955 (Online). UDK 811.111’232. | | | | | | М23 | |
| Kоауторски рад Катарине Миленковић, Душана Стаменковића и кандидата Фигара бави се идентификацијом метафоричних израза у матерњем и страном језику. На узорку од 80 испитаника, који су оцењивали метафоричност укупно 28 реченица на српском и енглеском језику, испоставило се да ниво познавања оба језика, ниво изложености страном (енглеском) језику, те различити видови формалног поучавања страном језику представљају значајне факторе за брзу и прецизну идентификацију метафоричних израза. | | | | | |
| Рад припада научној области докторске дисертације | | | ***ДА*** | НЕ | ДЕЛИМИЧНО |
| 4. | Stojičić Violeta i **Vladimir Figar**, Dialogic Space in Aldous Huxley’s Essays, Зборник радова са међународне конференције *Језик, књижевност, простор: Језичка истраживања,* Мишић-Илић, Биљана и Весна Лопичић, ур., 2018., 737-748, Ниш: Филозофски факултет.UDC 81’42, ISBN 978-86-7379-473-0. | | | | | | M14 | |
| Рад истражује простор за дијалог у есејима О. Хакслија у погледу подстицања алтернативних ставова и одвраћања читаоца од супротних ставова, уз помоћ *теорије евалуације* у оквиру *системско-функционалне лингвистике*, која се бави анализом реторичких средстава које писац користи како би прихватио или одбацио алтернативна становишта. Поред квалитативне, спроведена је и квантитативна анализа: у софтверском пакету WordSmith Tools, сви есеји су „дигитализовани“ а циљни елементи обележени. Oвим поступком показана је значајно већа учесталост употребе стратегија сужавања простора за дијалог у односу на његово ширење (p<.001). На тај начин Хаксли намеће читаоцу одређену тачку гледишта, док „затвара“ простор за алтернативна становишта. | | | | | |
| Рад припада научној области докторске дисертације | | | ***ДА*** | НЕ | ДЕЛИМИЧНО |
| 5. | **Figar Vladimir** i Mihailo Antović, Metaphor Clusters in the New York Times Press Reports of the 2012 Presidential Elections in the U.S., Зборник радова са међународне конференције *Језик, књижевност, диксурс: Језичка истраживања*, Мишић-Илић, Биљана и Весна Лопичић, ур., 2015., 233-258, Ниш: Филозофски факултет. ISBN 978-86-7379-369-6, UDC 81’373.612.2:324(73)”2012”]070; 81’42:32, COBISS.SR-ID 214594060. | | | | | | M14 | |
| Рад користи комбиновани квантитативно-квалитативни приступ којим се истражује улога гроздова (енгл. clusters) метафора у политичком дискурсу. У чланку аутори користе значајне савремене приступе у теоријској лингвистици, као што је теорија појмовног сажимања, те методолошка решења за изучавање корпуса (базиране на приступу тзв. групе Праглејаз, једне од утицајнијих истраживачких школа у савременој когнитивној лингвистици) како би указали на типичне метафоричне концептуализације које се јављају у политичком дискурсу. | | | | | |
| Рад припада научној области докторске дисертације | | | ***ДА*** | НЕ | ДЕЛИМИЧНО |
| 6. | **Figar Vladimir**, Imagine She Was White: Cognitive Linguistics View of the Marginalization of African-Americans in Contemporary Media, Зборник радова са међународне конференције *Језик, књижевност, маргинализација: Језичка истраживања*, Мишић-Илић, Биљана и Весна Лопичић, ур., 2014., 71-84, Ниш: Филозофски факултет. ISBN 978-86-7379-323-8, UDC 81’1:159.9]:316.647.8, COBISS.SR-ID 206863628. | | | | | | M14 | |
| Чланак се бави тематиком на граници когнитивне лингвистике и студија англоамеричке културе. У основи овог истраживачког подухвата налази се анализа концептуализације стереотипа о Афроамериканцима у савременим филмовима. Користећи се увидима теорије појмовног сажимања, теорије појмовне метафоре и анализе семантичких оквира, аутор разоткрива како (зло)употреба језичких форми доводи до стереотипа и маргинализације ове популације, а истовремено методолошки сугерише да когнитивна лингвистика може да буде од помоћи у покушајима да се „прозре“ стереотипни дискурс и у будућим студијама. | | | | | |
| Рад припада научној области докторске дисертације | | | ***ДА*** | НЕ | ДЕЛИМИЧНО |
| 7. | **Figar Vladimir**, Selling Values via Political Metaphor: A Comparison of Metaphor Usage in Serbian and American Daily Press, Зборник радова са међународне конференције *Језик, књижевност, вредности: Језичка истраживања*, Мишић-Илић, Биљана и Весна Лопичић, ур., 2013., 339-351.ISBN 978-86-7379-278-1, UDC 811.111’373.612.2:32; 811.163.41’373.612.2:32, COBISS.SR-ID 198116620. | | | | | | M14 | |
| У комбинованом теоријско-методолошком оквиру теорије појмовне метафоре и критичке анализе дискурса, овај чланак бави се употребом појмовних метафора у политичком дискурсу. На корпусу текстова из српских и америчких дневних новина, анализа је указала на могуће разлике у културолошком контексту у две државе и два политичка система које утичу и на разлику у употребљеним метафоричним изразима. Закључак указује (и) на улогу „политичких“ метафора у промовисању различитих видова вредности. | | | | | |  | |
| Рад припада научној области докторске дисертације | | | ***ДА*** | НЕ | ДЕЛИМИЧНО |  | |
| 8. | **Figar Vladimir**, Emotional Appeal of Conceptual Metaphors of conflict in the Political Discourse of Daily Newspapers, *Facta Universitatis, Series Linguistics and Literature*, 2014,12/1, 43-61.UDC 81'373.612.2 81:159.9, ISSN 0354-4702 (Print), ISSN 2406-0518 (Online). | | | | | | M51 | |
| Oвај рад кандидата Владимира Фигара спаја увиде теорије појмовног сажимања и теорију концептуалних аката при изградњи емоција, те кроз неколико упитника испитује колико метафорични домен „конфликта“ утиче на уверљивост неких сегмената политичког дискурса код испитаника, студената англистике. Методологија се прикладно базирала на двоструком поступку, будући да је најпре извршена детаљна анализа одговарајућег корпуса из онлајн верзије дневника New York Times, а затим су одабрани примери искоришћени за рад са испитаницима, студентима англистике Филозофског факултета. | | | | | |  | |
| Рад припада научној области докторске дисертације | | | ***ДА*** | НЕ | ДЕЛИМИЧНО |  | |
| 9. | **Figar Vladimir**, Testing the Psychological Reality of Parallel Structure with Serbian EFL Students: A Case Study of “not only … but also”, *Facta Universitatis, Series Linguistics and Literature*, 2018, 16/1, 39-64.UDC 811.111'367.634:159.9; 811.111'243:159.9,  https://doi.org/10.22190/FULL1801039F, ISSN 0354-4702 (Print), ISSN 2406-0518 (Online). | | | | | | M51 | |
| Рад испитује улогу везника „not only... but also“ на узорку српских студената енглеског језика на напредном нивоу. Оцењивали су се граматичност и време реакције при интерпретацији реченица које су садржале честе студентске грешке. Реченице су презентоване реч по реч, са маском, уз помоћ софтверског пакета Open Sesame. Резултати су показали да се у већини случајева закаснела реакција добила у тренутку у коме се појавила грешка, што је било праћено и наглим смањењем броја тачних одговора. Оваква процедура указала је на умешност кандидата Фигара у домену психолингвистичких истраживања, што ће бити од посебног значаја у раду на предложеној докторској дисертацији. | | | | | |  | |
| Рад припада научној области докторске дисертације | | | ***ДА*** | НЕ | ДЕЛИМИЧНО |  | |
| 10. | **Figar Vladimir**, The Importance of Compression in Metaphorical Conceptual Integration Networks: Selected Examples from the Political Discourse of Serbian Daily Newspapers, У *Савремена проучавања језика и књижевности – Година V / књига 1 – Зборник радова са V научног скупа младих филолога Србије одржаног 30. марта 2013. године*, Ковачевић, Милош и др., ур., 2014., 223-234.ISBN 978-86-85991-60-8, UDK 811.163.41’42:32; 81’373.612.2, COBISS.SR-ID 206008588. | | | | | | М45 | |
| Oвај рад детаљно је анализирао улогу значајних конструката у теорији појмовног сажимања (компресије и принципа оптималности) у изградњи метафоричних конструкција. Корпус се састојао из одговарајућих текстова издвојених из дневног листа *Политика,* а који су се тицали метафоризације политичких односа као конфликта или као спорта. Резултати су указали да компресија – значајан феномен у савременим когнитивним наукама, нарочито у теорији појмовног сажимања (енгл. *conceptual blending*) – игра важну улогу при конструкцији значења, а нарочито при остваривању реторичких функција језички исказаних метафора. | | | | | |  | |
|  | Рад припада научној области докторске дисертације | | | ***ДА*** | НЕ | ДЕЛИМИЧНО |  | |
|  | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | ***ДА*** | НЕ |
| Кандидат, Владимир Фигар, мастер филолог-англиста, испуњава све услове предвиђене одговарајућим законским и подзаконским актима (члан 40 Закона о високом образовању, члан 152 Статута Универзитета у Нишу, члан 135-137 Статута Филозофског факултета, Правилник о поступку припреме и условима за одбрану докторске дисертације Универзитета у Нишу од 04.06.2018. године, СНУ број 8/16-01-005/18-014). Овде се посебно мисли на уверење да је испунио све обавезе предвиђене студијским програмом докторских академских студија филологије на Филозофском факултету у Нишу (освојио 120 ЕСПБ, положио све испите са просечном оценом 10 и уписао пети семестар) те тиме стекао право да поднесе захтев за одобравање пријаве теме докторске дисертације. Такође, кандидат је приложио биографске податке, списак објављених радова и саме радове (наведени и описани на претходним страницама овог извештаја), име предложеног ментора и изјаву предложеног ментора о прихватању менторства, те, коначно, предлог и образложење теме и истраживања којим жели да се бави у својој докторској дисертацији. | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Михаило Антовић, редовни професор | | | | | | |
| Ужа научна област за коју је изабран у звање | | Англистичка лингвистика | | | | | | |
| Датум избора | | 11.07.2018. | | | | | | |
| Установа у којој је запослен | | Филозофски факултет, Универзитет у Нишу | | | | | | |
| Е-пошта | | mihailo.antovic@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Antović, M. & Pagán Cánovas, C. (2018). Not dictated by metrics: Function words in the speech introductions of South-Slavic oral epic. *Language and Communication* 58: 11-23. DOI: 10.1016/j.langcom.2017.11.002. | | | | | | М22 | |
| 2 | Pagán Cánovas, C. & Antović, M. (2016). Formulaic creativity: Oral poetics and cognitive grammar. *Language and Communication*, 47: 66-74. DOI10.1016-j.langcom.2015.12.001 | | | | | | M21 | |
| 3 | Antović, M. (2009). Musical metaphors in Serbian and Romani children: An empirical study. *Metaphor and Symbol*, 24(3): 184-202. DOI: 10.1080/10926480903028136. | | | | | | M21 | |
| 4 | Antović, M. (2018). Persuasion in musical multimedia: A Conceptual Blending Theory Approach. In: Pelclova, J. & W. Lu (Eds.) *Persuasion in Public Discourse: Cognitive and Functional Perspectives* (pp. 303-328). Amsterdam: John Benjamins. https://doi.org/10.1075/dapsac.79.14ant | | | | | | M14 | |
| 5 | Antović, M. (2018), Waging war against oneself: A conceptual blend at the heart of Christian ascetic practice. In: P. Chilton & M. Kopytowska (Eds.) *Religion, Language, and the Human Mind* (pp. 386-406). New York: Oxford University Press. ISBN: 9780190636647. DOI:10.1093/oso/9780190636647.003.0015 | | | | | | M13 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Мр Марта Величковић, *Употреба одређеног члана у енглеском језику у теорији менталних простора: могућност примене у настави енглеског као страног језика*, Филозофски факултет, Универзитет у Нишу | 13.07.2016. | 2.2.2017. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | ***ДА*** | **НЕ** |
| У складу са условима наведеним у чл. 13 Правилника о поступку припреме и условима за одбрану докторске дисертације Универзитета у Нишу од 04.06.2018. године (СНУ број 8/16-01-005/18-014), проф. др Михаило Антовић у претходних десет година има два рада категорије М21, два рада категорије М22, шест радова категорије М23 (SSCI, SSCIe, или ERIH листа) и шест радова категорије М24 (укупно 74 бода у датим категоријама; минимални захтев је 4 бода). Такође, проф. Антовић укупно има четири рада категорије М13, пет радова категорије М14, два рада категорије М21, два рада категорије М22, шест радова категорије М23, шест радова категорије М24, четири рада категорије М33, те 21 рад категорије М34 (укупно 117,5 бодова у датим категоријама, oд чега 12,3% у категоријама М33 и М34; минимални захтев је 20 бодова / 24 бода, од којих највише 20% сме да буде у категоријама М33 и М34). | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | Активација семантичких оквира и прилагођеност метафоричких израза контексту | | | | | | |
| Научно поље | | | Друштвено-хуманистичке науке | | | | | | |
| Научна област | | | Филолошке науке | | | | | | |
| Ужа научна област | | | Англистичка лингвистика | | | | | | |
| Научна дисциплина | | | Когнитивна лингвистика | | | | | | |
| 1. | Предмет научног истраживања *(до 800 речи)* | | | | | | | | |
| Централно питање предложене теме дисертације је *улога контекста у изградњи значења*. Наиме, док традиционални приступи махом кроз формалне методе идентификују скупове одлика појединачних појмова (енгл. *features*) и затим приступају сигнификацији композиционално, новији когнитивистички модели препознају контекст као важну компоненту која директно утиче на генерисање семантичких структура, тако што усмерава и ограничава опсег могућих интерпретација. У једној таквој парадигми, важно место заузео је амерички лингвиста Чарлс Филмор, који је увео појам **семантичког оквира** (енгл.*frame*). Овај аутор дефинише *оквир* као „било који скуп појмова који су тако повезани да је за разумевање било ког појединачног елемента неопходно разумевање структуре, при чему појединачни језички елементи могу да активирају читаве оквире“ (Fillmore 1982: 111). У том смислу, семантички оквир постављен је као динамичан и флуидан конструкт који се везује за тзв. „утицаје прототипичности“, који су у когнитивној лингвистици градирани на пробабилистичком континууму (Fillmore 1982; 1985).  **Прототип** је други централни конструкт у предложеној дисертацији. Први пут се јавља још код Витгенштајна (1953), а детаљније је разрађен у експерименталном контексту пре свега у радовима Еленор Рош (нпр. Rosch 1973). Њена основна теза је да границе категорије нису строго дефинисане, већ да су нејасне (енгл.*fuzzy*). Тако можемо идентификовати елементе који су високо прототипични и ближи центру категорије, као и елементе који се налазе на периферији категорије. Како Филмор наглашава (1975: 123) „у неким случајевима, део искуства организован семантичким оквиром представља прототип“.  Поред појма прототипичности, Филмор у свом раду такође наглашава значај **контекста,** трећег централног појма у предложеној дисертацији, једног од кључних, а опет најтеже објашњивих феномена у целокупној лингвистичкој семантици (а којим се, са различитим степеном успешности, у последњих педесет година баве тако значајни аутори као што су Ферт или ван Дајк (нпр. Firth 1957, vanDijk2008)). Наиме, у својеврсном отклону од формалних семантичких школа које су доминирале до почетка седамдесетих, поред контекста исказа и искуственог контекста, Филмор препознаје и значај *прагматског знања говорника* и у том смислу наглашава да се приликом конструкције значења учесници у комуникацији нужно ослањају не само на тренутни ситуациони контекст, већ и на претходна контекстуализована искуства у сличним ситуацијама (Fillmore 1976: 23–24). Такође, овај аутор поред појма контекстуализације уводи и еквивалентни појам *уоквиравања* (енгл.*framing,* Fillmore 1976: 20) чиме успоставља директну везу између семантичког оквира и контекста.  Коначно, четврти централни ментални механизам предложен у кандидатовом пројекту јесте и **појмовна метафора**, којом се описује разумевање једног појма у функцији другог, што је процес којим долази до *метафоричког уоквиравања* које пружа посебну перспективу у процесу изградње значења. Још од раних радова Џорџа Лејкофа и Марка Џонсона (1980), а фактички и много раније, од Аристотела до Макса Блека (1962), метафора привлачи велику пажњу истраживача. У последње време она интересује и когнитивне психологе, који је изучавају кроз моделе аналогије, категоризације или појмовних пресликавања (Holyoak and Stamenković 2018).  Имајући у виду да су претходни приступи проучавању изградње значења посредством семантичких оквира били превасходно интерпретативног карактера (у виду анализе било *појединачних примера* било већих *писаних корпуса*), у циљу повећања експланаторне валидности целокупног теоретског модела предложена дисертација ће усвојити *емпиријски* / *експериментални приступ.* Циљ ће бити да се провери и потврди психолошка реалност семантичког оквира као теоријског конструкта, као и да се испита утицај уоквиравања (контекстуализације) реализованог посредством примовања.  Предложени *први део* истраживања ће најпре анализирати специјализовани корпус састављен из чланака објављених у америчком дневном листу Њујорк Тајмс, а који описују три дебате између председничких кандидата, Барака Обаме и Мита Ромнија, током 2012. године. Користећи методологију групе Праглејаз (Pragglejaz 2007) и протокол MIPVU (Steenetal. 2010), кандидат ће у корпусу најпре идентификовати индивидуалне метафоричне изразе. Материјал ће се затим обрадити у софтверском пакету WordSmithTools 6.0 (Scott2014)који ће омогућити квантитативни преглед циљних елемената у индивидуалним чланцима и читавом корпусу. Такође, биће идентификовани и *гроздови метафора* (енгл. *metaphor clusters*) који представљају групе метафоричних израза који су тематски повезани у дискурсу (Cameron and Stelma 2004).  На основу квантитативне анализе корпуса биће припремљене групе стимулуса које ће се састојати из реченица са најфреквентнијим индивидуалним метафоричким изразима и гроздовима. Пошто експерименталне процедуре из другог дела истраживања подразумевају психолингвистичке експерименте са мерењем времена реакције који се спроводе на матерњем језику испитаника (нпр. Костић 2006), све потенцијалне мете (енгл. *targets*) ће наjпре бити преведене на српски језик. Тако припремљени материјали ће затим бити нормирани, где ће у виду упитника бити представљени испитаницима који ће имати задатак да их оцене на Ликертовим скалама према релевантним димензијама преузетим из претходних истраживања (Katz etal. 1988).  У другом делу истраживања биће спроведени психолингвистички експерименти где су најважније независне варијабле које ће бити мерене време реакције и оцена испитаника (бинарна одлука *да/не* у задацима категоризације и задацима оцене степена прилагођености контексту). Прва два експеримента ће имати за циљ да утврде да ли постоји разлика у степену активације елемената изворног и циљног оквира у метафоричким пресликавањима, што би такође требало да пружи доказ о психолошкој реалности семантичких оквира. У друга два експеримента испитаници ће најпре бити примовани семантичким материјалом, како би се „наметнула“ одређена перспектива кроз конкретно уоквиравање, након чега ће имати задатак да донесу одлуку да ли је циљна реченица која следи добро прилагођена претходно уведеном контексту. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Предложена проблематика истраживања у потпуности је усклађена са литературом коју кандидат наводи у пријави и, нешто шире гледано, са доминантним приступима проблему контекста у когнитивној лингвистици. Овако конципирана дисертација, са једне стране, тежи да пружи дубок синтетички увид у проблем контекста у семантичким истраживањима уопште, за шта је неопходно подробно изучити и нешто старију, „класичну“ лингвистичку литературу коју кандидат предлаже: из доба бихевиоризма и структурализма (нпр. Џон Руперт Ферт), ране фазе генеративне лингвистичке теорије (нпр. Џералд Кац и Џери Фодор), класичне теорије метафоре (Макс Блек и Велер Емблер) те почетног периода когнитивне лингвистике и теорије прототипова (чланци из седамдесетих година Џорџа Лејкофа, Еленор Рош или самог Чарлса Филмора, централног истраживача у кандидатовом предлогу). Са друге стране, новија предложена литература ће омогућити да се у дисертацији направи двострука спона са овим, данас класичним, радовима: теоријска, којом ће се приказати увиди савремених аутора везани за проблеме контекста у когнитивној лингвистици (Крофт и Круз 2004), когнитивној психологији (Костић 2006), анализи дискурса (ван Дајк 2008) или теорији метафоре (Холиоук и Стаменковић 2018); те експериментална, којом ће кроз оригинални психолингвистички дизајн аутор покушати да постави везу између познате технике „примовања“ испитаника одређеним језичким материјалом и прилагођености циљних реченица контексту (на основу радова Њуланда и ван Беркума (Nieuwland and Van Berkum 2006); Шиња и Мајерса (Shinjoand Myers1987); Мек Глона (McGlone 2007); и других). | | | | | | | | | |
| 3. | Циљеви научног истраживања *(до 500 речи)* | | | | | | | | |
| На основу предлога кандидата, дисертација ће имати *основни циљ* да испита утицај контекста на изградњу / разумевање метафора, на теоријском и емпиријском / експерименталном нивоу, при чему је главна хипотеза да ће примовање (не)одговарајућим контекстом изазвати разлике у интерпретацији метафоричних исказа код испитаника, изворних говорника српског језика, на материјалу политичког дискурса. Како би се дошло до овог централног циља, у предлогу се дефинишу следећи конкретнији циљеви рада на дисертацији:   1. Да се утврди који су типови индивидуалних појмовних метафора најфреквентнији у датом корпусу, као и који типови појмовних метафора су најфреквентнији у идентификованим гроздовима (енгл. *clusters*); 2. Да се утврди да ли постоји разлика у нивоу активације изворног и циљног домена (оквира) код појмовних метафора које одговарају појмовним кључевима (енгл. *conceptual keys*) ПОЛИТИКА ЈЕ СУКОБ и ПОЛИТИКА ЈЕ КРЕТАЊЕ; 3. Да се утврди како манипулација контекстом (употреба конгруентних и неконгруентних буквалних и метафоричких контекста) који се користи за примовање утиче на брзину одлуке испитаника и њихове оцене у вези са прилагођеношћу циљних метафоричких израза датом контексту; 4. Да се испита психолошка реалност семантичког оквира као теоријског конструкта. 5. Да се повећа ниво експланаторне валидности теоријског модела теорије оквира из когнитивне лингвистике.   Комисија посебно истиче последњи од прокламованих циљева, који се уједно прожима и кроз све претходно наведене појединачне циљеве: да се повећа ниво експланаторне валидности теоријског модела. Наиме, ако се послужимо Чомскијевом дистинкцијом између *дескриптивне* и *експланаторне адекватности,* истраживања у домену когнитивне лингвистике су обично дескриптивно валидна и представљају подобан оквир за интерпретативну анализу. Међутим, када говоримо о суштинским механизмима који подржавају процес концептуализације и изградње значења, односно ако се позабавимо експланаторном валидношћу ових модела, њихова успешност је, нажалост, често значајно мања. Нешто директније речено, когнитивнолингвистичка парадигма (пре)често се поставља као свеобухватни *дескриптивни модел* (у коме је, на пример, готово сваки исказ метафоричан) а не директно *научна теорија*, која може да се јасно фалсификује, тј. емпиријски и експериментално *валидира* тако што ће се јасно испитати неки од њених конструката *у односу на друге* научне теорије и моделе у лингвистици (нпр. метафорични у односу на неметафоричне исказе).У вези са тим, предлог је да ова дисертација, са једне стране, критички сагледа најважније елементе теоријског оквира и емпиријски тестира стварни ниво њихове психолошке реалности, а с друге стране, директније испита какав ефекат уоквиравање има на изградњу значења приликом примовања у реалном времену. Овако дефинисан критичко-емпиријски приступ имаће за циљ да унапреди сâм теоријски модел и пружи јаснији увид у везу између семантичког оквира и контекста, са посебним нагласком на случајеве метафоричког уоквиравања. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| На основу предложеног теоријског оквира, доступних резултата ранијих истраживања, а нарочито на основу прелиминарних резултата које је кандидат добио након спроведених пилот студија, очекивање комисије је да ће ова дисертација да понуди следеће резултате:   * на основу налаза пилот истраживања спроведеног на трећини корпуса, очекује се да ће најфреквентији метафорички изрази, као и најфреквентнији гроздови метафоричких израза одговарати концептуалним кључевима ПОЛИТИКА ЈЕ СУКОБ и ПОЛИТИКА ЈЕ КРЕТАЊЕ; * на основу резултата пилот истраживања спроведеног на метафоричким изразима који одговарају концептуалном кључу ПОЛИТИКА ЈЕ СУКОБ, очекује се да ће бити могуће идентификовати разлику у степену активације елемената изворног и циљног оквира (конкретно, пилот истраживање показало је већи степен активације елемената циљног оквира); * такође на основу резултата пилот истраживања, не очекује се да ће бити идентификована статистички значајна разлика између конгруентног метафоричког и конгруентног буквалног примовања у погледу брзине реакције испитаника приликом оцене прилагођености циљних реченица контексту. С друге стране, очекује се да ће примовање неконгруентним контекстом довести до значајно бржег одбацивања циљних реченица у односу на остале експерименталне услове (конгруентно буквално и конгруентно метафоричко примовање); * очекује се потврда хипотезе да се семантички оквир јавља као психолошки стваран конструкт; * очекује се повећан ниво експланаторне валидности постојећег теоријског модела кроз емпиријску потврду и/или идентификација недостатака у постојећем моделу. | | | | | | | | | |
| 5. | Примењене научне методе *(до 300 речи)* | | | | | | | | |
| Кандидат, мср Владимир Фигар, већ је стекао завидно искуство у дизајнирању психолингвистичких експеримената и статистичкој обради резултата. С тим у вези, комисија констатује да предлог дисертације већ у оваквој, релативно раној фази процеса садржи детаљан план емпиријског и експерименталног рада.  У првом кораку биће састављен мали специјализовани корпус који ће бити тематски везан за дебате између председничких кандидата у Америци током 2012. године и састојаће се из новинских чланака објављених у Њујорк Тајмсу. У процесу идентификације метафоричких израза и гроздова метафора биће коришћена квалитативна анализа, која ће бити спроведена у складу са методологијом групе Праглејаз (Pragglejaz 2007) и протокола MIPVU (Steen et al. 2010). Након тога, на овом корпусу биће спроведена квантитативна анализа, и то најпре посредством софтверског пакета WordSmithTools 6.0 (Scott 2014) који даје преглед циљних елемената у појединачним јединицама корпуса (чланцима), као и у целом корпусу. Поред броја, софтвер даје и информацију о густини циљних елемената (број појављивања на 1.000 речи), која ће се користити као објективна, упоредива, референтна вредност. Овако прикупљени подаци биће припремљени за даље статистичке анализе које ће бити спроведене употребом т-тестова (енгл. t-tests), анализе варијансе (ANOVA) и анализе варијансе са поновљеним мерењима (енгл. repeated measures ANOVA).  У другом делу истраживања ће се најпре обавити нормирање стимулуса посредством упитника на Ликертовим скалама. Добијени резултати ће и овде бити анализирани посредством т-тестова, АНОВЕ и АНОВЕ са поновљеним мерењима. Након тога, психолингвистички експерименти са мерењем времена реакције биће програмирани у отвореном софтверском пакету OpenSesame (Mathôt etal. 2012), а добијени резултати ће поново бити анализирани квантитативно уз помоћ т-тестова, АНОВЕ, АНОВЕ са поновљеним мерењима и, по потреби, анализе коваријансе (ANCOVA). Овако добијени резултати ће потом бити анализирани и квалитативно у односу на предложени теоријски оквир, a у циљу повећања нивоа експланаторне валидности, као што је већ наглашено. | | | | | | | | | |
| Предложена тема се прихвата неизмењена | | | **ДА** | | | НЕ | | | |
| Коначан наслов теме докторске дисертације | | | Активација семантичких оквира и прилагођеност метафоричких израза контексту | | | | | | |
| **ЗАКЉУЧАК** *(до 100 речи)* | | | | | | | | | |
| Докторска дисертација под називом *Активација семантичких оквира и прилагођеност метафоричких израза контексту* ће се позабавити сложеним међуодносом контекста и метафоричности, испитати значај семантичких оквира за изградњу метафора у политичком дискурсу, те коначно проверити утицај (не)конгруентних контекста на разумевање метафора у кратким текстуалним одломцима, кроз четвороструку експерименталну студију са испитаницима, изворним говорницима српског језика.  Ради се о озбиљном, вишеслојном и дубоком захвату који има како теоријско тако и емпиријско утемељење и као такав може да допринесе истраживањима у когнитивној лингвистиции ван оквира наше земље. Још и шире од тога, уколико успе у свом главном циљу – емпиријској потврди модела семантичких оквира којом ће се, уз већ потврђену дескриптивну, повећати и његова експланаторна адекватност – ова дисертација може да послужи и као добар методолошки модел за будућа истраживања у когнитивној семантици уопште. Самим тим, комисија има задовољство да **предложи Наставно-научном већу Филозофског факултета и Научно-стручном већу за друштвене и хуманистичке науке Универзитета у Нишу да *прихвате* овај предлог и тиме омогуће кандидату мср Владимиру Фигару да започне рад на својој дисертацији.** | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-008/18-036** | | | | | |
| Датум именовања Комисије | | | | **13.11.2018.** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Душан Стаменковић, доцент | | | | Председник |  | | |
| Англистичка лингвистика | | | Филозофски факултет Универзитета у Нишу | |
| (Научна област) | | | (Установа у којој је запослен) | |
| 2. | | Др Михаило Антовић, редовни професор | | | | ментор, члан |  | | |
| Англистичка лингвистика | | | Филозофски факултет Универзитета у Нишу | |
| (Научна област) | | | (Установа у којој је запослен) | |
| 3. | | Др Матеуш-Милан Станојевић, ванредни професор | | | | Члан |  | | |
| Англистика | | | Филозофски факултет у Загребу | |
| (Научна област) | | | (Установа у којој је запослен) | |
| Датум и место:  Ниш и Загреб, 3.12.2018. | | | | | | | | | |